ΠΕΡΙΕΧΟΜΕΝΑ
ΑΠΟΦΑΣΕΙΣ
Αποδοχή πρότασης δωρεάς της ανώνυμης εταιρείας με την επωνυμία «VODAFONE-ΠΑΝΑΦΟΝ ΑΝΩ-
ΝΥΜΗ ΕΛΛΗΝΙΚΗ ΕΤΑΙΡΙΑ ΤΗΛΕΠΙΚΟΙΝΩΝΙΩΝ»
προς το Ελληνικό Δημόσιο - Υπουργείο Προστασίας του Πολίτη - Αρχηγείο Ελληνικής Αστυνομίας.
Καθορισμός διαδικασίας εγγραφής, μεταβολής
και ακύρωσης της αίτησης εγγραφής στους ειδικούς εκλογικούς καταλόγους επιστολικής ψήφου,
του τρόπου πιστοποίησης του εκλογέα, ζητημάτων προστασίας δεδομένων προσωπικού χαρα-
κτήρα και κάθε άλλου θέματος σχετικού με την
εφαρμογή των παρ. 1, 2 και 3 του άρθρου 8 του
ν. 5083/2024 (Α’ 12).
ΑΠΟΦΑΣΕΙΣ
(1)
Αποδοχή πρότασης δωρεάς της ανώνυμης εταιρείας με την επωνυμία «VODAFONE-ΠΑΝΑΦΟΝ
ΑΝΩΝΥΜΗ ΕΛΛΗΝΙΚΗ ΕΤΑΙΡΙΑ ΤΗΛΕΠΙΚΟΙΝΩΝΙΩΝ» προς το Ελληνικό Δημόσιο - Υπουργείο
Προστασίας του Πολίτη - Αρχηγείο Ελληνικής
Αστυνομίας.
Με την υπό στοιχεία 20708 ΕΞ 2024/ΥΠΟΙΚ/8.2.2024
απόφαση της Προϊσταμένης Γενικής Διεύθυνσης Δημόσιας Περιουσίας και Κοινωφελών Περιουσιών του
Υπουργείου Εθνικής Οικονομίας και Οικονομικών, που
εκδόθηκε σύμφωνα με τις διατάξεις των άρθρων 3 και 7
του ν. 4182/2013 (Α’ 185), σε συνδυασμό με το άρθρο 129
του ν. 4270/2014 (Α’ 143) και των άρθρων 496, 498 και
499 του Αστικού Κώδικα, έγινε αποδεκτή η, από 3-1-2024
επιστολή - πρόταση δωρεάς της εταιρίας με την επωνυμία «VODAFONE-ΠΑΝΑΦΟΝ ΑΝΩΝΥΜΗ ΕΛΛΗΝΙΚΗ
ΕΤΑΙΡΙΑ ΤΗΛΕΠΙΚΟΙΝΩΝΙΩΝ», προς το Ελληνικό Δημόσιο - Υπουργείο Προστασίας του Πολίτη - Αρχηγείο
Ελληνικής Αστυνομίας, με την οποία δωρίζει σε αυτό
υπηρεσίες συντήρησης - υποστήριξης του συστήματος
επικοινωνιών της Ελληνικής Αστυνομίας που λειτουργεί
στις περιοχές της Αττικής, του Έβρου και των νησιών
του Ανατολικού Αιγαίου, για χρονικό διάστημα τριών
μηνών, αξίας ενός εκατομμυρίου εβδομήντα χιλιάδων
ευρώ (1.070.000€), με βάση το επισυναπτόμενο σε αυτήν
κείμενο, στο οποίο εξειδικεύονται και περιγράφονται
αναλυτικότερα οι παρεχόμενες υπηρεσίες της, ήτοι:
(α) η συντήρηση/διατήρηση υπηρεσιών συστήματος
TETRA,
(β) η λειτουργία/διαχείριση αυτού
(γ) οι υπηρεσίες υποστήριξης και συντήρησής του,
καθώς και οι υποχρεώσεις τις Ελληνικής Αστυνομίας, σχετικά με την αναφορά βλαβών στη δωρήτρια, τις
διαδικασίες κοινοποίησης και επίλυσής τους και τους
χρήστες/τερματικά του συστήματος.
H Προϊσταμένη της Γενικής Διεύθυνσης
ΕΛΕΝΗ ΒΕΛΓΑΚΗ
I
Αριθμ. 12284
(2)
Καθορισμός διαδικασίας εγγραφής, μεταβολής
και ακύρωσης της αίτησης εγγραφής στους ειδικούς εκλογικούς καταλόγους επιστολικής ψή-
φου, του τρόπου πιστοποίησης του εκλογέα, ζητημάτων προστασίας δεδομένων προσωπικού
χαρακτήρα και κάθε άλλου θέματος σχετικού με
την εφαρμογή των παρ. 1, 2 και 3 του άρθρου 8
του ν. 5083/2024 (Α’ 12).
ΟI ΥΠΟΥΡΓΟI ΕΣΩΤΕΡΙΚΩΝ ΨΗΦΙΑΚΗΣ ΔΙΑΚΥΒΕΡΝΗΣΗΣ
Έχοντας υπόψη:
1. Τις διατάξεις:
α) Του ν. 5083/2024 «Εκλογή ευρωβουλευτών, διευκόλυνση εκλογέων μέσω επιστολικής ψήφου, εκκαθάριση
εκλογικών καταλόγων και λοιπές διατάξεις του Υπουργείου Εσωτερικών» (Α’ 12) και ιδίως την παρ. 1 του άρθρου 36,
β) του ν. 4255/2014 «Εκλογή μελών του Ευρωπαϊκού
Κοινοβουλίου και άλλες διατάξεις» (Α’ 89),
γ) του ν. 4023/2011 «Διεύρυνση της άμεσης και συμμετοχικής δημοκρατίας με τη διενέργεια δημοψηφίσμα-
τος» (Α’ 220),
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1037
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1037/12.02.2024
δ) του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184),
ε) του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016,
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών
και την κατάργηση της οδηγίας 95/46/ΕΚ (Λ 119/1),
στ) του ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της 27ης
Απριλίου 2016 και άλλες διατάξεις» (Α’ 137),
ζ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
η) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
θ) των άρθρων 1 και 3 του π.δ. 81/2019 «Σύσταση, συγχώνευση, μετονομασία και κατάργηση Υπουργείων και
καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119),
ι) του π.δ. 141/2017 «Οργανισμός Υπουργείου Εσωτερικών» (Α’ 180),
ια) του π.δ. 40/2020 «Οργανισμός του Υπουργείου Ψηφιακής Διακυβέρνησης» (Α’ 85),
ιβ) του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 «Επιτελικό κράτος: οργάνωση, λειτουργία και διαφάνεια της Κυβέρνησης, των
κυβερνητικών οργάνων και της κεντρικής δημόσιας
διοίκησης» (Α’ 133),
ιγ) της υπό στοιχεία Υ11/23/7-7-2023 απόφασης του
Πρωθυπουργού «Ανάθεση αρμοδιοτήτων στον Αναπληρωτή Υπουργό Εσωτερικών, Θεόδωρο Λιβάνιο» (Β’ 4403),
ιδ) της υπό στοιχεία 29810/ΕΞ 2020/23.10.2020 απόφασης του Υπουργού Επικρατείας «Διαδικασία αυθεντι-
κοποίησης υπαλλήλων του δημοσίου τομέα σε ψηφιακές
δημόσιες υπηρεσίες» (Β’ 4798),
ιε) της υπό στοιχεία 118944/ΕΞ 2019/23.10.2019 απόφασης του Υπουργού Επικρατείας «Λειτουργία Κέντρου
Διαλειτουργικότητας της Γενικής Γραμματείας Πληροφοριακών Συστημάτων Δημόσιας Διοίκησης του Υπουργεί-
ου Ψηφιακής Διακυβέρνησης» (Β’ 3990),
ιστ) της υπό στοιχεία 24596/ΕΞ 2023/18.5.2023 κοινής
απόφασης των Υπουργών Επικρατείας και Ψηφιακής Διακυβέρνησης «Αντικατάσταση της υπό στοιχεία 6810 ΕΞ
2021 κοινής υπουργικής απόφασης "Λειτουργία Εθνικού
Μητρώου Επικοινωνίας (Ε.Μ.Επ.) (Β’ 988)"» (Β’ 3399).
2. Το γεγονός ότι από την παρούσα δεν προκαλείται
δαπάνη σε βάρος του κρατικού προϋπολογισμού ούτε
του προϋπολογισμού του Υπουργείου Εσωτερικών,
αποφασίζουμε:
Άρθρο 1
Σκοπός και αντικείμενο
1. Με το Κεφάλαιο Γ’ του Μέρους Α’ του ν. 5083/2024
(Α’ 12) καθιερώθηκε η άσκηση εκλογικού δικαιώματος
με επιστολική ψήφο για την ανάδειξη εκπροσώπων της
χώρας στο Ευρωπαϊκό Κοινοβούλιο σύμφωνα με τον
ν. 4255/2014, καθώς και για τη διεξαγωγή εθνικού δημοψηφίσματος σύμφωνα με τον ν. 4023/2011.Ο σκοπός
της παρούσας είναι η ρύθμιση λεπτομερειών για την
εγγραφή, διαγραφή και μεταβολή των στοιχείων των
εκλογέων στην ειδική εφαρμογή εγγραφής εκλογέων
που επιθυμούν να ασκήσουν το εκλογικό τους δικαίωμα
με επιστολική ψήφο.
2. Αντικείμενο της παρούσας αποτελεί ο καθορισμός
της διαδικασίας υποβολής αίτησης στην ειδική εφαρμογή εγγραφής εκλογέων στους ειδικούς εκλογικούς κατα-
λόγους επιστολικής ψήφου για την εγγραφή, μεταβολή
και διαγραφή εκλογέων από τους ειδικούς εκλογικούς
καταλόγους εκλογέων επιστολικής ψήφου. Επίσης, καθορίζεται ο τρόπος πιστοποίησης του εκλογέα, καθώς
και τα ζητήματα προστασίας δεδομένων προσωπικού
χαρακτήρα.
Άρθρο 2
Διαδικασία εισόδου και πιστοποίησης εκλογέα
στην ηλεκτρονική εφαρμογή εγγραφής στους
ειδικούς εκλογικούς καταλόγους επιστολικής
ψήφου
1. Δικαίωμα υποβολής αίτησης εγγραφής στους ειδικούς εκλογικούς καταλόγους επιστολικής ψήφου έχουν
οι Έλληνες πολίτες οι οποίοι είναι εγγεγραμμένοι στους
εκλογικούς καταλόγους σύμφωνα με τις διατάξεις του
π.δ. 26/2012 (Α’ 57).
2. Ο εκλογέας που επιθυμεί να εισέλθει στην ειδική
εφαρμογή της παρ. 1 του άρθρου 8 του ν. 5083/2024
(Α’ 12), η οποία είναι προσβάσιμη μέσω της Ενιαίας Ψηφιακής Πύλης της Δημόσιας Διοίκησης (ΕΨΠ-gov.gr), θα
πρέπει να πιστοποιηθεί ως χρήστης. Η πιστοποίησή του
γίνεται μέσω των προσωπικών κωδικών - διαπιστευτηρίων της Γενικής Γραμματείας Πληροφοριακών Συστημά-
των Ψηφιακής Διακυβέρνησης (Γ.Γ.Π.Σ.Ψ.Δ.) του Υπουργείου Ψηφιακής Διακυβέρνησης (taxisnet).
3. Εναλλακτικά, εφόσον ο εκλογέας διαμένει εκτός Ελλάδας, μπορεί να πιστοποιηθεί στην εφαρμογή κάνοντας
χρήση συνδυασμού των στοιχείων α) του εν ισχύ ελληνικού διαβατηρίου του (αριθμός και ημερομηνία έκδοσης
διαβατηρίου, όνομα, επώνυμο και ημερομηνία γέννησης) και β) του εν ισχύ ελληνικού δελτίου αστυνομικής
ταυτότητας (αριθμός και ημερομηνία έκδοσης ταυτότητας) ή του αριθμού δημοτολογίου. Για την πιστοποίηση
αυτή γίνεται χρήση των απαραίτητων διαδικτυακών
υπηρεσιών μέσω του Κέντρου Διαλειτουργικότητας της
Γ.Γ.Π.Σ.Ψ.Δ., σύμφωνα με το άρθρο 47 του ν. 4623/2019
(Α’ 134), περί δεδομένων του δημόσιου τομέα, και το
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1037/12.02.2024
άρθρο 84 του ν. 4727/2020 (Α’ 184), περί διαλειτουργικότητας των φορέων του δημόσιου τομέα. Για την ολοκλή-
ρωση της πιστοποίησης με τον τρόπο αυτό, ο εκλογέας
συμπληρώνει ενεργό αριθμό κινητού τηλεφώνου, στον
οποίο αποστέλλεται, με σύντομο μήνυμα (SMS), κωδικός μιας χρήσης (One Time Password - OTP), τον οποίο
ο εκλογέας συμπληρώνει στο ειδικό πλαίσιο κειμένου.
Μη επαλήθευση οποιουδήποτε εκ των ανωτέρω στοιχείων δεν επιτρέπει την πιστοποίηση του εκλογέα στην
εφαρμογή.
4. Η είσοδος στην εφαρμογή και η υποβολή αίτησης
γίνεται αποκλειστικά και μόνο από τον εκλογέα ή από
εξουσιοδοτημένο υπάλληλο ΚΕΠ.
Άρθρο 3
Διαδικασία υποβολής αίτησης από εκλογέα
1. Μετά την επιτυχή εισαγωγή του στην εφαρμογή,
ο εκλογέας έχει τη δυνατότητα να συμπληρώσει και να
υποβάλει αίτηση εγγραφής στους ειδικούς εκλογικούς
καταλόγους επιστολικής ψήφου.
2. Η εφαρμογή αναζητεί αυτόματα την εγγραφή του
εκλογέα στον βασικό εκλογικό κατάλογο, με βάση τα
στοιχεία πιστοποίησής του και συμπληρώνει αυτόματα
τα βασικά του στοιχεία στην αίτηση.
3. Κατά τη διαδικασία καταχώρισης της αίτησης εγγραφής, δύναται να αντληθούν τα ακόλουθα στοιχεία από
το Εθνικό Μητρώο Επικοινωνίας (Ε.Μ.Επ.) της Γ.Γ.Π.Σ.Δ.Δ.
και πλέον Γ.Γ.Π.Σ.Ψ.Δ., εφόσον έχει προηγηθεί σχετική
καταχώριση:
α) Αριθμός κινητού τηλεφώνου,
β) Διεύθυνση ηλεκτρονικής αλληλογραφίας και
γ) Διεύθυνση διαμονής.
Εφόσον δεν έχει προηγηθεί καταχώριση στο Ε.Μ.Επ.,
ο εκλογέας συμπληρώνει ενεργό αριθμό κινητού τηλεφώνου και ενεργή διεύθυνση προσωπικού ηλεκτρονικού
ταχυδρομείου. Για την πιστοποίηση των δύο ανωτέρω
στοιχείων, αποστέλλεται από την εφαρμογή στον αριθμό
του κινητού τηλεφώνου και στη διεύθυνση ηλεκτρονικού ταχυδρομείου κωδικός μιας χρήσης (One Time
Password - OTP), τα οποία ο εκλογέας συμπληρώνει στο
ειδικό πλαίσιο κειμένου.
4. Ακολούθως, καταχωρίζει τη διεύθυνση διαμονής
του, εφόσον δεν δύναται να αντληθεί από το Ε.Μ.Επ..
5. O εκλογέας είτε επιλέγει ως διεύθυνση αποστολής
του εκλογικού υλικού τη διεύθυνση διαμονής του, είτε
καταχωρίζει άλλη, πλήρη διεύθυνση στην οποία επιθυμεί
να αποσταλεί ο φάκελος της επιστολικής ψήφου.
6. Πριν την οριστική υποβολή της αίτησης, ο αιτών
βεβαιώνει ότι όλα τα αναγραφόμενα στην αίτηση στοιχεία είναι αληθή, λαμβάνει γνώση ότι η αίτησή του
υπέχει θέση υπεύθυνης δήλωσης κατά το άρθρο 8 του
ν. 1599/1986 (Α’ 75) και τυχόν δήλωση ψευδών στοιχείων
επιφέρει τις ποινές που προβλέπονται στην παρ. 6 του
άρθρου 22 του νόμου αυτού, και συναινεί στην επεξεργασία των προσωπικών του δεδομένων.
7. Με την επιτυχή υποβολή της αίτησης, αποδίδεται
αυτόματα από την εφαρμογή αριθμός πρωτοκόλλου.
Ο αριθμός πρωτοκόλλου αποστέλλεται στο ηλεκτρονικό
ταχυδρομείο του εκλογέα και στον δηλωθέντα αριθμό
κινητού του τηλέφωνου, ως ενημέρωση και αποδεικτικό
επιτυχούς υποβολής της. Η αίτηση γίνεται αμέσως αποδεκτή και οριστική.
Άρθρο 4
Διαδικασία υποβολής αίτησης μέσω ΚΕΠ
1. Ο εξουσιοδοτημένος υπάλληλος του ΚΕΠ συνδέεται στην ειδική εφαρμογή κατόπιν χρήσης των
κωδικών του Δημόσιας Διοίκησης της Γ.Γ.Π.Σ.Ψ.Δ. του
Υπουργείου Ψηφιακής Διακυβέρνησης, σύμφωνα με
την υπό στοιχεία 29810 ΕΞ 2020 (Β’ 4798) απόφαση του
Υπουργού Επικρατείας.
2. Ο υπάλληλος, με χρήση του ΑΦΜ του εκλογέα,
αντλεί τα παρακάτω στοιχεία από το Φορολογικό Μητρώο του Υπουργείου Εθνικής Οικονομίας και Οικονο-
μικών που διαχειρίζεται η Ανεξάρτητη Αρχή Δημοσίων
Εσόδων (Α.Α.Δ.Ε.):
i. Όνομα,
ii. Επώνυμο,
iii. Πατρώνυμο,
iv. Μητρώνυμο.
v. Ημερομηνία γέννησης.
Με βάση τα ανωτέρω στοιχεία, η εφαρμογή αναζητεί
αυτόματα την εγγραφή του εκλογέα στον βασικό εκλογικό κατάλογο και, εφόσον επαληθευτεί, συμπληρώνει
αυτόματα τα βασικά του στοιχεία στην αίτηση.
Εναλλακτικά, η αναζήτηση του εκλογέα στον βασικό
εκλογικό κατάλογο συντελείται ακόμη και στην περίπτωση που αυτός δεν διαθέτει ΑΦΜ, με χρήση των στοιχεί-
ων του ταυτοποιητικού εγγράφου που επιδεικνύει στον
υπάλληλο.
3. Ο αιτών εκλογέας πρέπει να διαθέτει ενεργό αριθμό
κινητού τηλεφώνου και, προαιρετικά, ενεργή διεύθυνση προσωπικού ηλεκτρονικού ταχυδρομείου. Για την
πιστοποίηση των δύο ανωτέρω στοιχείων ακολουθείται
η διαδικασία του τελευταίου εδαφίου της παρ. 3 του άρθρου 3 της παρούσας. Για τη διεκπεραίωση της εν λόγω
διαδικασίας, ο εκλογέας θα πρέπει να έχει πρόσβαση στα
μηνύματά του και στο email του, εφόσον διαθέτει τέτοιο.
4. Ακολούθως, ο υπάλληλος καταχωρίζει τη διεύθυνση διαμονής του εκλογέα, εφόσον αυτή δεν δύναται να
αντληθεί από το Ε.Μ.Επ..
5. Ο υπάλληλος επιλέγει ως διεύθυνση αποστολής του
εκλογικού υλικού τη διεύθυνση διαμονής του εκλογέα,
είτε καταχωρίζει άλλη, πλήρη διεύθυνση στην οποία
επιθυμεί ο εκλογέας να αποσταλεί ο φάκελος της επιστολικής ψήφου.
6. Πριν από την οριστική υποβολή της αίτησης, ο υπάλληλος του Κ.Ε.Π. προβαίνει σε εκτύπωση αίτησης - υπεύ-
θυνης δήλωσης με αναγραφόμενα τα δηλωθέντα στοιχεία,
την οποία παραδίδει στον αιτούντα για οπτικό έλεγχο.
7. Ο αιτών βεβαιώνει ότι όλα τα αναγραφόμενα στην
αίτηση στοιχεία είναι αληθή, λαμβάνει γνώση ότι η αίτησή του υπέχει θέση υπεύθυνης δήλωσης κατά το άρθρο 8
του ν. 1599/1986 (Α’ 75) και τυχόν δήλωση ψευδών στοιχείων επιφέρει τις ποινές που προβλέπονται στην παρ. 6
του άρθρου 22 του νόμου αυτού, συναινεί στην επεξεργασία των αναγκαίων προσωπικών του δεδομένων και
υπογράφει την αίτηση.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1037/12.02.2024
8. Ηλεκτρονικό αντίγραφο της ως άνω αίτησης επισυνάπτεται από τον υπάλληλο ως αρχείο pdf στην εφαρ-
μογή.
9. Ο υπάλληλος βεβαιώνει, σε ειδική επιλογή που
υπάρχει στη σελίδα της αίτησης, ότι πιστοποίησε τον
εκλογέα με τα έγγραφα που προσκόμισε και επισύναψε
αντίγραφο της υπογεγραμμένης από την εκλογέα αίτησης στην εφαρμογή.
10. Με την επιτυχή υποβολή της αίτησης, αποδίδεται
αυτόματα από την εφαρμογή αριθμός πρωτοκόλλου.
Ο αριθμός πρωτοκόλλου αποστέλλεται στον δηλωθέντα
αριθμό κινητού τηλεφώνου του εκλογέα και στο ηλεκτρονικό ταχυδρομείο του, εφόσον διαθέτει τέτοιο, ως
ενημέρωση και αποδεικτικό επιτυχούς υποβολής της.
Η αίτηση γίνεται αμέσως αποδεκτή και οριστική.
Άρθρο 5
Μεταβολή Στοιχείων - Διαγραφή εγγραφής
1. Οι εκλογείς οφείλουν να επικαιροποιούν τα στοιχεία της διεύθυνσης διαμονής τους, της διεύθυνσης στην
οποία επιθυμούν να τους αποσταλεί το εκλογικό υλικό ή
της επικοινωνίας τους, αμέσως μόλις αυτά μεταβληθούν.
2. Ειδικά για τη μεταβολή του αριθμού κινητού τηλεφώνου ή της διεύθυνσης ηλεκτρονικού ταχυδρομείου,
γίνεται εκ νέου επιβεβαίωση του αριθμού ή της διεύθυνσης ηλεκτρονικού ταχυδρομείου με κωδικό μιας χρήσης.
3. Ο εκλογέας, υπό την επιφύλαξη του άρθρου 7 της
παρούσας, μπορεί οποτεδήποτε να μεταβάλει τα στοιχεία της παρ. 1 του παρόντος ή να διαγραφεί από τους
ειδικούς εκλογικούς καταλόγους επιστολικής ψήφου,
υποβάλλοντας αίτηση διαγραφής.
4. Οι αιτήσεις των παρ. 1 και 3 του παρόντος γίνονται
αποδεκτές και οριστικοποιούνται αμέσως.
5. Με την οριστικοποίηση των αιτήσεων, ενημερώνονται οι ειδικοί εκλογικοί κατάλογοι επιστολικής ψήφου
και οι ειδικές σημάνσεις στον βασικό εκλογικό κατάλογο,
όπου αυτό απαιτείται. Η ενσωμάτωση των αλλαγών αυτών στον βασικό εκλογικό κατάλογο πραγματοποιείται
κατά επόμενη αναθεώρηση των βασικών εκλογικών καταλόγων. Ειδικά στην περίπτωση επικείμενων εκλογών,
η ενσωμάτωση των ως άνω αλλαγών πραγματοποιείται
άμεσα μετά τη λήξη της προθεσμίας του άρθρου 7 της
παρούσας, εφόσον αυτές έχουν υποβληθεί εντός της εν
λόγω προθεσμίας.
Άρθρο 6
Ισχύς αιτήσεων άρθρου 4 του ν. 4648/2019
Εγγραφές εκλογέων στους ειδικούς εκλογικούς καταλόγους εξωτερικού, οι οποίες έχουν πραγματοποιηθεί
κατόπιν αιτήσεων που έχουν υποβληθεί ήδη μέσω της
ειδικής εφαρμογής εγγραφής Ελλήνων εκλογέων εκτός
Επικράτειας του άρθρου 4 του ν. 4648/2019 (Α’ 205),
μεταπίπτουν δυνάμει της παρ. 2 του άρθρου 37 του
ν. 5083/2024 (Α’ 12) στην πλατφόρμα αιτήσεων επιστολικής ψήφου και τελούν σε κατάσταση «προς υποβολή».
Οι εκλογείς αυτοί θα πρέπει να συνδεθούν στην ηλεκτρονική εφαρμογή εγγραφής εκλογέων που επιθυμούν
να ασκήσουν το εκλογικό τους δικαίωμα με επιστολική
ψήφο, ούτως ώστε να επικαιροποιήσουν και να πιστοποιήσουν τα στοιχεία επικοινωνίας τους (τηλέφωνο,
email και διεύθυνση διαμονής), να καταχωρίσουν την
πλήρη διεύθυνση στην οποία επιθυμούν να αποσταλεί
ο φάκελος της επιστολικής ψήφου και να υποβάλουν
την αίτηση. Οι ανωτέρω εκλογείς ενημερώνονται με
μήνυμα ηλεκτρονικού ταχυδρομείου και/ή μήνυμα στο
κινητό τηλέφωνο για τα ανωτέρω. Σε περίπτωση που οι
παραπάνω εκλογείς δεν εισέλθουν στην εφαρμογή για
να επιβεβαιώσουν ή/και επικαιροποιήσουν τα στοιχεία
τους εντός της προθεσμίας του άρθρου 7 της παρούσας,
δεν εγγράφονται στους ειδικούς εκλογικούς καταλόγους
επιστολικής ψήφου και θα πρέπει να ψηφίσουν με φυσική παρουσία στο εκλογικό τους τμήμα εντός της Χώρας.
Για την εγγραφή των ως άνω εκλογέων στους ειδικούς
εκλογικούς καταλόγους επιστολικής ψήφου απαιτείται
υποβολή νέας αίτησης στην ειδική πλατφόρμα της παρ. 1
του άρθρου 8 του ν. 5083/2024.
Άρθρο 7
Χρονικό διάστημα υποβολής αιτήσεων
Οι αιτήσεις εγγραφής ή μεταβολής των στοιχείων και
οι αιτήσεις διαγραφής που υποβάλλονται έως και σαράντα (40) ημέρες πριν τη διενέργεια των εκλογών και ώρα
Ελλάδας 23:59, λαμβάνονται υπόψη για την κατάρτιση
των ειδικών εκλογικών καταλόγων εκλογέων επιστολικής
ψήφου του άρθρου 7 του ν. 5083/2024 (Α’ 12) με τους
οποίους θα διενεργηθούν οι εκλογές.
Άρθρο 8
Λοιπά στοιχεία για την εφαρμογή του παρόντος Επεξεργασία δεδομένων προσωπικού
χαρακτήρα
1. Το Υπουργείο Εσωτερικών ορίζεται ως υπεύθυνος
επεξεργασίας, κατά την έννοια της περ. 7 του άρθρου 4
του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
(Γενικός Κανονισμός για την Προστασία Δεδομένων ΓΚΠΔ), για τους σκοπούς της λειτουργίας της ειδικής
εφαρμογής εκλογέων που επιθυμούν να ασκήσουν το
εκλογικό τους δικαίωμα με επιστολική ψήφο του άρθρου 8 του ν. 5083/2024 (Α’ 12). Η επεξεργασία έχει ως
νομική βάση την εκπλήρωση καθήκοντος που εκτελείται
προς το δημόσιο συμφέρον, σύμφωνα με την περ. ε’ της
παρ. 1 του άρθρου 6 του ΓΚΠΔ, το οποίο συνίσταται στη
διευκόλυνση της άσκησης του εκλογικού δικαιώματος
με επιστολική ψήφο.
2. Το Υπουργείο Εσωτερικών αναλαμβάνει τον τεχνικό
σχεδιασμό, την υλοποίηση της ειδικής εφαρμογής, την
οργάνωση των δεδομένων προσωπικού χαρακτήρα,
καθώς και των δεδομένων από κάθε πηγή, την τήρηση υπό συνθήκες που διασφαλίζουν την ακεραιότητα,
εμπιστευτικότητα και διαθεσιμότητα των δεδομένων και
κάθε άλλο θέμα που αφορά στην ομαλή λειτουργία της
εφαρμογής, σύμφωνα με τον Γενικό Κανονισμό για την
Προστασία Δεδομένων (ΕΕ) 2016/679 του Ευρωπαϊκού
Κοινοβουλίου και του Συμβουλίου της 27ης Απριλίου
2016 (ΓΚΠΔ, L 119) και τον ν. 4624/2019 (Α’ 137). Τα δεΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1037/12.02.2024
δομένα προσωπικού χαρακτήρα που καταχωρίζονται
στην ανωτέρω εφαρμογή, συλλέγονται, τηρούνται και
τυγχάνουν περαιτέρω επεξεργασίας αποκλειστικά για
την εφαρμογή των άρθρων 7 και 8 του ν. 5083/2024
(Α’ 12) και τηρούνται αορίστως.
3. Το Υπουργείο Εσωτερικών έχει την υποχρέωση λήψης και διαρκούς τήρησης των κατάλληλων και αναγκαί-
ων τεχνικών και οργανωτικών μέτρων ασφάλειας των
διακινούμενων δεδομένων, πληροφοριών και εγγράφων
και, κατ’ ελάχιστον, της καταγραφής και παρακολούθησης των προσβάσεων, της διασφάλισης ιχνηλασιμότη-
τας και της προστασίας των διακινούμενων δεδομένων
από κάθε παραβίαση, καθώς και από σκόπιμη ή τυχαία
απειλή.
4. Τα Κ.Ε.Π., ενεργούν ως εκτελούντες την επεξεργασία για λογαριασμό του Υπουργείου Εσωτερικών, κατά
την έννοια της περ. 8 του άρθρου 4 του ΓΚΠΔ καθόσον
αφορά στις πράξεις που διενεργούν σύμφωνα με τα οριζόμενα στο άρθρο 4 της παρούσας και υποβάλλουν σε
επεξεργασία μόνο τα δεδομένα προσωπικού χαρακτήρα
που ορίζονται στις εν λόγω διατάξεις.
Κατά την επεξεργασία δεδομένων προσωπικού χαρακτήρα για τον σκοπό που περιγράφεται στην παρούσα
απόφαση, τα Κ.Ε.Π. τηρούν όλες τις υποχρεώσεις που
απορρέουν από τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απρι-
λίου 2016 για την προστασία των φυσικών προσώπων
έναντι της επεξεργασίας των δεδομένων προσωπικού
χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/
ΕΚ (Γενικός Κανονισμός Προστασίας Δεδομένων - ΓΚΠΔ)
και τις διατάξεις του ν. 4624/2019 (Α’ 137).
5. Οι ανάδοχοι παροχής ταχυμεταφορικών ή ταχυδρομικών υπηρεσιών και εκτυπωτικών υπηρεσιών που
επιλέγει το Υπουργείο Εσωτερικών για τη διευκόλυνση
της άσκησης του εκλογικού δικαιώματος με επιστολική
ψήφο, ενεργούν ως εκτελούντες την επεξεργασία για λογαριασμό του Υπουργείου Εσωτερικών, κατά την έννοια
του άρθρου 4 περ. 8 του ΓΚΠΔ, καθόσον αφορά στις πράξεις που διενεργούν για την εκτύπωση και αποστολή του
εκλογικού υλικού και υποβάλλουν σε επεξεργασία μόνο
τα δεδομένα προσωπικού χαρακτήρα που αφορούν το
ονοματεπώνυμο, τη δηλωθείσα διεύθυνση αποστολής,
τον δηλωθέντα αριθμό κινητού τηλεφώνου, τη δηλωθείσα διεύθυνση ηλεκτρονικού ταχυδρομείου και τον
ειδικό εκλογικό αριθμό εκλογέα.
Κατά την επεξεργασία των δεδομένων αυτών τηρούν
όλες τις υποχρεώσεις που απορρέουν από τον Κανονισμό (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασί-
ας των δεδομένων προσωπικού χαρακτήρα και για την
ελεύθερη κυκλοφορία των δεδομένων αυτών και την
κατάργηση της οδηγίας 95/46/ΕΚ (Γενικός Κανονισμός
Προστασίας Δεδομένων - ΓΚΠΔ) και τις διατάξεις του
ν. 4624/2019 (Α’ 137).
Άρθρο 9
Έναρξη Ισχύος
Η ισχύς της παρούσης αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 11 Φεβρουαρίου 2024
Οι Υπουργοί
Αναπληρωτής Υπουργός
Εσωτερικών
Εσωτερικών
ΝΙΚΗ ΚΕΡΑΜΕΩΣ
ΘΕΟΔΩΡΟΣ ΛΙΒΑΝΙΟΣ
Ψηφιακής Διακυβέρνησης
ΔΗΜΗΤΡΙΟΣ ΠΑΠΑΣΤΕΡΓΙΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1037/12.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201037.pdf | Tokens: 23287]